Aalborg Stiftstidende, 1839-10-19
Den af en anonym Auctionsgjæst i denne Avis Nr. 198 indrykkede Besværing over min Auctionsforretning paa Skagens Green i Fredags turde mulig være et Avis=Spøg, der af mig vilde være bleven ubesvaret, ifald Samme ikke indeholdt den aabenbareste Urigtighed, og let kunde misforstaaes af dem, som ikke have bivaanet Auctionen. Efter min Auctionsplacat af 6te September sidstl., som findes indrykket i Aalborg Avis Nr. 178, 179 og 180, blev Auctionen over Skibet "OronocosTakkelage og Jnventarium afholdt Torsdagen den 3die October i Jørgen Tagaards Gaard i Skagens By, altsaa ingenlunde paa Grenen. Da denne Dag var endt, tilkjendegav jeg Liebhaverne, at Auctionen fortsattes næste Dags Morgen i samme Gaard. Dette skete ogsaa til bestemt Tid, og efter nye Sammenkaldelse ved Trommeslag, og da jeg saaledes, overeensnemmende med Auctionsprotocollens Udvisende, med mine Auctionsvidner og Auctionsgjæsterne har været tilstede, og fremmet Auctionen i Jørgen Tagaards Gaard til bestemt Tid, hvorledes kan da hiin Auctionsgjæst, uden at træde Sandheden for nær, i Avisen for Alvor fortælle, at Liebhaverne denne Dag (Fredagen, liig den foregaaende, havde indfundet dem Kl. 10 til Auction paa Skagens Green, og at sammesteds blev betydet dem Noget om Auctionens Udsættelse. Paa den Tid vare Liebhaverne jo beviislig i fuld Gang med at byde og faae Hammerslag i Jørgen Tagaards Gaard, og der var da slet ikke Tale om Grenen, eller nogen Udsættelse. Kl. 11 1/2 samme Formiddag var alt det som Capitainen da vilde sælge, og som beroede her i Byen, solgt, og jeg tilkjendegav da, i mine Auctionsvidners Overværelse, at Auctionen vilde blive fortsat samme Dags Eftermiddag paa Grenen, med Betydende, at Udtromning atter skulde foregaae om Eftermiddagen gjennem hele Byen, for at Liebhaverne ei skulde komme til at vente paa Grenen. Der blev ikke gjort, og kunde fornuftigviis ikke gjøres mindste Jndvending herimod. Kl. 2 1/2 gik Trommen, og Kl. 3 indfandt jeg mig med min Auctionsreqvirent paa Grenen. At jeg nu benyttede denne Mellemtid – da Auctionen i Byen, var aldeles endt, og hvori jeg altsaa var berettiget til at tage til mit Hjem, og, ifald jeg vilde, at bestille mig en Vogn paa Rullen til udenbyes Reise – til at følge Byens ældste og anseteste Borgers Lig til Jorden, dette mener jeg neppe kan gjøres til Gjenstand for en Avisbesværing over mig, uden en høi Grad af Uforskammenhed, saa meget mindre som Alt skeete efter Auctionsreqvirentens Ønske. Da jeg derefter, som meldt, ankom paa Grenen, havde Capitain R., som ogsaa mødte, nu betænkt sig, og vilde ikke have Noget af det der beroende Jnventarium solgt. Skjøndt hele Auctionen saaledes for den Damaatte ansees endt, bevirkede jeg, for at Liebhaverne dog et skulde være mødt forgiæves, at det Jern, som var udlagt i Bjergeløn fra "Oronoco, endnu samme Eftermiddag paa Grenen blev solgt, og forfattede jeg paa Stedet selv det Catalog, som Auctionsreqvirenten først havde tænkt at fremlægge næste Dag. Til Tak for denne Opmærksomhed for Liebhaverne anklager nu hiin Auctionsgjæst mig for Publicum "for Fremtidens Skyld, som om min Embedsadfærd havde fremkaldt rundede og lydelige Besværinger", skjøndt han uden Tvivl alene har skabt disse i sin Jndbildning, paa samme Maade, som han har faaet Liebhaverne ud paa Grenen Torsdag og Fredag Formiddag Kl. 40, da Samtlige vare i fuld Auctions Activitet i Jørgen Tagaards Gaard. – Jeg raader den mig hidtil ukjendte Gjæst, for Fremtidens Skyld ei at skrive i Aviserne: og, i Tilfælde at hans Jndrykkede ikke er Spo men en Følge af ondt Lune, der da, rimeligviis fremkaldt ved de høie Auctionspriser, saa uforskyldt er gaaet ud over mig, opfordrer jeg ham til, ved næste Møde her paa Stedet, at henvende sig directe til mig, da jeg skal regne mig det til en Fornøielse, at gjøre ham Opholdet her saa behageligt som muligt, og adsprede ham paa bedste Maade efter Stedets ringe Leilighed. Skagen, den 16de October 1839. v. Bergen.